CELEX: 32005D0001
Language: sk
Date: 2004-12-27 00:00:00
Title: 2005/1/ES: Rozhodnutie Komisie z 27. decembra 2004, ktorým sa schvaľujú metódy klasifikácie jatočne opracovaných tiel ošípaných v Českej republike (oznámené pod číslom dokumentu K(2004) 5266)

4.1.2005   
            
            
               SK
            
            
               Úradný vestník Európskej únie
            
            
               L 1/8
            
         
      ROZHODNUTIE KOMISIE
   
   z 27. decembra 2004,
   ktorým sa schvaľujú metódy klasifikácie jatočne opracovaných tiel ošípaných v Českej republike
   (oznámené pod číslom dokumentu K(2004) 5266)
   (Iba český text je autentický)
   (2005/1/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Článok 2 ods. 3 nariadenia (EHS) č. 3220/84 stanovuje, že klasifikácia jatočne opracovaných tiel ošípaných sa musí stanoviť na základe odhadu obsahu chudého mäsa v súlade so štatisticky osvedčenými metódami posudzovania, ktoré sú založené na fyzickom meraní jednej alebo viacerých anatomických častí trupu ošípanej. Schválenie klasifikačných metód podlieha dodržaniu maximálnej tolerancie štatistickej chyby v posudzovaní. Táto tolerancia bola stanovená v článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Vláda Českej republiky požiadala Komisiu, aby schválila štyri metódy klasifikácie jatočne opracovaných tiel ošípaných a predložila výsledky disekčných skúšok, ktoré sa uskutočnili pred dňom pristúpenia formou predloženia časti dva protokolu ustanoveného v článku 3 nariadenia (EHS) č. 2967/85.
            
         
               (3)
            
            
               Prehodnotenie tejto žiadosti ukázalo, že podmienky na schválenie týchto klasifikačných metód sú splnené.
            
         
               (4)
            
            
               Neschvaľujú sa žiadne úpravy prístrojov ani metód okrem tých, ktoré budú stanovené v novom rozhodnutí Komisie, prijatom na základe nadobudnutých skúseností, ktorým sa zároveň môže zrušiť súčasné schválenie.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Týmto sa v Českej republike podľa nariadenia (EHS) č. 3220/84 schvaľujú nasledujúce metódy klasifikácie jatočne opracovaných tiel ošípaných:
   
               —
            
            
               klasifikačná metóda známa pod názvom „Zwei-Punkte-Messverfahren (ZP)“ a s ňou súvisiace metódy posudzovania, podrobne opísané v časti 1 prílohy,
            
         
               —
            
            
               klasifikačná metóda známa pod názvom „Fat-O-Meater (FOM)“ a s ňou súvisiace metódy posudzovania, podrobne opísané v časti 2 prílohy,
            
         
               —
            
            
               klasifikačná metóda známa pod názvom „Hennessy Grading Probe (HGP 4)“ a s ňou súvisiace metódy posudzovania, podrobne opísané v časti 3 prílohy,
            
         
               —
            
            
               klasifikačná metóda známa pod názvom „Ultra FOM 300“ a s ňou súvisiace metódy posudzovania, podrobne opísané v časti 4 prílohy.
            
         Klasifikačná metóda „Zwei-Punkte-Messverfahren (ZP)“ sa môže uplatňovať len na bitúnkoch, v ktorých počet porazených kusov za týždeň neprekročí 200.
   Pokiaľ ide o prístroj „Ultra FOM 300“, je stanovené, že po ukončení merania musí byť možné na trupe ošípanej skontrolovať, že prístroj meral hodnoty P2 na strane určenej v prílohe 4 bode 3. Zodpovedajúce označenie merania na príslušnej strane sa musí vykonať súčasne s meraním.
   Článok 2
   Neschvaľujú sa žiadne úpravy prístrojov ani metód posudzovania.
   Článok 3
   Toto rozhodnutie je určené Českej republike.
   
      V Bruseli 27. decembra 2004
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      Metódy klasifikácie jatočne opracovaných tiel ošípaných v Českej republike
      ČASŤ 1
      Metóda „Zwei-Punkte-Messverfahren (ZP)“
      
                  1.
               
               
                  Klasifikácia jatočne opracovaných tiel ošípaných sa vykoná pomocou metódy „Zwei-Punkte-Messverfahren (ZP)“.
               
            
                  2.
               
               
                  Obsah chudého mäsa jatočne opracovaných tiel ošípaných sa vypočíta na základe tohto vzorca:
                  
                     
                  pričom:
                  ý= odhadnuté percento chudého mäsa v jatočne opracovaných telách ošípaných,
                  S (ZP)= hrúbka slaniny (aj s kožou), meraná logaritmickým pravítkom v bode, kde musculus gluteus medius (m.g.m.) je najvypuklejší (mm),
                  M (ZP)= hrúbka svalu meraná logaritmickým pravítkom v najkratšom spojení medzi kraniálnym koncom m.g.m. a dorzálnym okrajom vertebrálneho kanála.
                  Vzorec platí pre jatočne opracované telá s hmotnosťou od 60 do 120 kg.
               
            ČASŤ 2
      Metóda „Fat-O-Meater (FOM)“
      
                  1.
               
               
                  Klasifikácia jatočne opracovaných tiel ošípaných sa vykoná pomocou prístroja „Fat-O-Meater (FOM)“.
               
            
                  2.
               
               
                  Súčasťou prístroja je sonda s priemerom 6 mm, ktorá obsahuje fotodiódu typu Siemens SFH 950/960 a jej operačná vzdialenosť je od 3 do 103 mm. Výsledky meraní sa prostredníctvom počítača prevedú do odhadnutého obsahu chudého mäsa.
               
            
                  3.
               
               
                  Obsah chudého mäsa jatočne opracovaných tiel ošípaných sa vypočíta na základe tohto vzorca:
                  
                     
                  pričom:
                  ý= odhadnuté percento chudého mäsa v jatočne opracovaných telách ošípaných
                  S (FOM)= hrúbka chrbtovej slaniny (aj s kožou) v milimetroch, meraná 6,5 centimetra od stredovej čiary jatočne opracovaných tiel ošípaných medzi druhým a tretím posledným rebrom,
                  M (FOM)= hrúbka svalu v milimetroch, meraná v rovnakom čase a na rovnakom mieste ako S (FOM).
                  Vzorec platí pre jatočne opracované telá s hmotnosťou od 60 do 120 kg.
               
            ČASŤ 3
      Metóda „Hennessy Grading Probe (HGP 4)“
      
                  1.
               
               
                  Klasifikácia jatočne opracovaných tiel ošípaných sa vykoná pomocou prístroja „Hennessy Grading Probe (HGP 4)“.
               
            
                  2.
               
               
                  Súčasťou prístroja je sonda s priemerom 5,95 mm (a 6,3 mm na ostrí nachádzajúcom sa navrchu sondy), ktorá obsahuje fotodiódu (Siemens LED typu LYU 260-EO) a fotodetektor typu 58 MR a jej operačná vzdialenosť je od 0 do 120 mm. Výsledky meraní sa prevedú do odhadnutého obsahu chudého mäsa prostredníctvom samotného HGP 4 alebo pomocou počítača, ktorý je k nemu pripojený.
               
            
                  3.
               
               
                  Obsah chudého mäsa jatočne opracovaných tiel ošípaných sa vypočíta na základe tohto vzorca:
                  
                     
                  pričom
                  ý= odhadnuté percento chudého mäsa v jatočne opracovaných telách ošípaných,
                  S (HGP)= hrúbka chrbtovej slaniny (aj s kožou) v milimetroch, meraná 7,5 centimetra od stredovej čiary jatočne opracovaných tiel ošípaných medzi druhým a tretím posledným rebrom,
                  M (HGP)= hrúbka svalu v milimetroch, meraná v rovnakom čase a na rovnakom mieste ako S (HGP).
                  Vzorec platí pre jatočne opracované telá s hmotnosťou od 60 do 120 kg.
               
            ČASŤ 4
      Metóda „ULTRA-FOM 300“
      
                  1.
               
               
                  Klasifikácia jatočne opracovaných tiel ošípaných sa vykoná pomocou prístroja „Ultra-FOM 300“.
               
            
                  2.
               
               
                  Súčasťou prístroja je nadzvuková sonda s 3,5 MHz. Nadzvukový signál sa digitalizuje, uloží a spracuje mikroprocesorom.
                  Výsledky meraní sa pomocou samotného prístroja Ultra-FOM prevedú do odhadovaného obsahu chudého mäsa.
               
            
                  3.
               
               
                  Obsah chudého mäsa jatočne opracovaných tiel ošípaných sa vypočíta na základe tohto vzorca:
                  
                     
                  pričom:
                  ý= odhadnuté percento chudého mäsa v jatočne opracovaných telách ošípaných,
                  S (UFOM)= hrúbka chrbtovej slaniny (aj s kožou) v milimetroch, meraná 7 centimetrov od stredovej čiary jatočne opracovaných tiel ošípaných medzi druhým a tretím posledným rebrom (meranie známe pod názvom „P2“),
                  M (UFOM)= hrúbka svalu v milimetroch, meraná v rovnakom čase a na rovnakom mieste ako S (UFOM).
                  Vzorec platí pre jatočne opracované telá s hmotnosťou od 60 do 120 kg.